- הסיפור הזה מבוסס על אירועים אמיתיים. -
- כמה היבטים בו הומצאו. -
- עכשיו מציג "דלת חלל" -
- בהשראת סיפור אמיתי -
תן לי לבדוק אם זה מקרה חירום,
או שסבתא שלי שכחה את הבדלי השעות שוב.
הלו. -היי, זה אני.
לא תאמיני, אבל הם הגיעו.
סוף כל סוף, המסמכים שלי!
רגע, באמת?
אלוהים אדירים, עשינו את זה.
אני קונה כרטיס לניו יורק ביום שלישי.
מקסים.
אתה מתלוצץ. יום שלישי הוא בעוד יומיים.
הכול בסדר?
חכה רגע.
אתקשר אליך ותספר לי הכול.
שתי דקות, אני מבטיחה.
אתה צריך ללכת.
שיט.
שדה התעופה ג'יי-אף-קיי…
- יאנה -
- אין כניסה מעבר לנקודה זו -
- נחיתות בינלאומיות -
יאנה!
אוי.
יהיה קל יותר אם תניח אותי, מקסים.
לא ראיתי אותך שנתיים,
לא אשחרר אותך.
אז כאן את גרה.
לא אוספים כאן קקי של כלבים?
זו שכונה תעשייתית, מלאה באמנים.
אמנים? -כן.
למה אמנים לא יכולים לאסוף קקי של כלבים?
בסדר, איש חזק.
הגענו הביתה. -סוף כל סוף.
מר יאנה. שלום.
אני לא מאמינה שאתה באמת כאן.
במשך שנים חיכית לוויזה שלך
וכשראיתי אותה עוברת את זה,
הרגשתי שראיתי את "היומן" בחיים האמיתיים או משהו.
בסדר. טוב. אחזור מאוחר אז תעשו חיים.
ביי.
מה הקטע של החיבוק?
אמריקנית.
זה תקליט מקורי?
כן.
מצאתי את זה בשוק פשפשים.
זוכר?
סימפלת את זה בפעם הראשונה שראיתי אותך מתקלט.
ב-99? את רצינית?
כן. -לא הייתי מסמפל להיט מ-1993
שהוא סימפול של להיט גדול יותר מ-1978.
"בעצם, יאנה,
סימפול מאחרי שנת 1901
הוא סטייה."
באמת, חכמולוגית?
את די-ג'יי עכשיו?
אני עושה את זה בשביל עצמי. -בשביל עצמך?
אז למה יש לך תיק תקליטים?
את מתכוונת ללבוש ביקיני ושרשרת על הבטן?
תראי לי מה את שווה.
לא בא לי, בסדר?
בסדר.
בסדר. "די-ג'יי לא בא לי".
זה מוצא חן בעיניי.
אני נשואה.
תגיד לי משהו,
אתה רוצה שאעצור?
מה?
נפילה למפרץ סן פרנסיסקו.
אתה רוצה שאעצור?
נפלתי לאגמים מסירות כשהייתי ילדה.
נפלתי אפילו לנהר פעם כשניסיתי לקפוץ מאבן לאבן.
אבל אף פעם לא נפלתי למפרץ סן פרנסיסקו.
הלו?
די-ג'יי ספייסייד.
מדהים, מה?
אני לא מאמינה שהוא מנגן את זה עכשיו.
אני יודעת. הוא היחיד שיוצר מוזיקה מקורית במינסק.
הוא כמו פרנקי נאקלס משלנו.
היי, רקדנית מטורפת.
אתה זוכר אותי.
לא מצאתי אותך כשסיימתי.
ספרי לי הכול עלייך.
ברגע זה? -כן.
תסתכל לאן אתה הולך!
בשלוש השנים האחרונות למדתי באמריקה.
שכחתי כמה אנשים לא מנומסים כאן.
בניו יורק? בשיקגו?
הייתי מתה.
אני נוסעת לבוסטון בסתיו.
עד עכשיו גרתי במיזורי.
אנחנו קוראים לזה מיזרי (אומללות) אם אתה מבין אנגלית.
כן, אני יודעת. למדתי אנגלית ואוצר המילים שלי מצוין.
שמעי.
יפהפייה, תוססת, זוהרת.
בראבו!
תשמעי,
אני לא יודע כמה זמן אוכל להמשיך כך.
אוכל לקבל את המספר שלך? -בטח.
לא. אין לי עט.
אזכור בעל פה. תגידי אותו.
בסדר.
עשרים ושתיים. -22.
שלושים ושבע. -37.
ארבעים וארבע. -44.
עשרים ושתיים, שלושים ושבע, ארבעים וארבע.
ארבעים וארבע או ארבעים וחמש?
בסדר.
בבקשה.
רכבת אל.
עלה על זו שנוסעת למנהטן.
זו החנות איי-1 רקורדס
ובדוק גם את ג'נריישן.
מבחר הטק-האוס שם מעולה.
איפה את עובדת?
במרכז העיר.
זה…
אין מה לעשות שם.
יש רק בנייני משרדים.
אוכל להיפגש איתך לארוחת צהריים.
אין צורך.
זה מקום חסר נשמה.
כמעט שכחתי לתת לך את המפתחות.
אתה צריך משהו?
אם אתה צריך להחליף כסף,
לך לבנק… -יאנה.
את יודעת שהייתי לבד בחוץ בעבר.
אסתדר.
הזדמנויות ההשקעה האלה
יגרמו לתיק שלך להתחנן בפניך לך לעוד.
אני לא יודע. זה מה שאני אומר לכולם, אני יודע.
מה אנחנו עושים?
אנחנו מלבישים פרוצות זולות כנערות ליווי איכותיות
וקרנות הפנסיה האלה אומרות, "תרכב עליי!"
אני יודע שאתה מבין את הכוונה שלי.
היי, מאיפה באת… קדחת הדיסקו?
היי, גסוואמי רוצה לדבר איתך.
עכשיו?
הוא רצה אותך ב-07:30, אבל נראה שייאלץ להסתפק ב-08:30.
כן, אתה עוד שם?
היו לי בעיות ברכבת…
את לא תורמת במידה שווה בצוות שלך, יאנה.
בסדר.
אני מבין איך זה להיות לבד בארץ חדשה.
אבל את לא יכולה להסתפק במספיק.
כשיר זו מילה גסה. זה בעצם אומר שאת לא מצטיינת.
אז למה באת לכאן מלכתחילה?
אני מניחה שרציתי הזדמנות ליצור משהו שלא היה קיים קודם.
משהו מחוספס וחי.
זה נשמע הגיוני?
לא. תצטייני או שתמצאי תחום אחר.
ברור.
אעבוד על זה.
אני מבטיחה שלא קורה שום דבר.
פשוט הייתי עסוקה.
למה את ערה מוקדם כל כך? -דאגתי לך.
אימא…
אימא, אני צריכה לסיים. -היי, אירינה.
מי זה? -זה… אף אחד.
חבר של ג'וליאנה.
אתקשר אלייך אחר כך. -אני אוהבת אותך.
לא אמרתי לה שאתה כאן.
תהיה לה דעה בנושא.
עבדתי מספיק היום.
היית בעבודה כל הזמן?
עד שעה כזו אנשים עובדים בוול סטריט.
כדאי לך להתפטר.
אתפטר.
אצטרך לעזוב את המדינה,
אתה תצטרך לעזוב את המדינה.
יצאת היום?
לא הבנתי את המפה שלך,
ואז דעתי הוסחה.
זה מגוחך.
זה היום הראשון שלך באמריקה ולא יצאת מהבית.
בוא נצא עכשיו.
יש מסיבה.
תוכל לפגוש את החברים שלי.
מעולה.
אני כבר מת שהחברים שלך ישפטו אותי.
שמעתי שהמצב בצ'צ'ניה מחריד.
זה ברוסיה. אני מבלרוס, זו ארץ אחרת.
היי, יאנה.
מרטין, היי, מה שלומך?
תשוש. טסתי מל"א הבוקר. -אוי, מסכן.
זה מקסים.
שמעתי עליך המון. ברוך הבא.
יאנה סיפרה לי שגם אתה מוזיקאי.
הוא די-ג'יי מעולה והוא גם יוצר אנימציית מחשב.
היא מגזימה.
הדברים שהוא עשה במינסק…
אתה חייב לשמוע את האלבום הראשון שלו, כולו מבוסס על סימפולים.
כמו די-ג'יי שדו?
כן, בדיוק. -לא כמו די-ג'יי שדו.
זה היה לפני די-ג'יי שדו.
אני צריך ללכת לשירותים.
אלוהים אדירים. בלאק דביל דיסקו קלאב?
השגתי את הבוטלג הזה בלונדון.
תודה לאל על פי-פי רוי.
מישהי מבינה בזה. איפה את מתקלטת, חנונית תקליטים?
לא, אני סתם די-ג'יי בחדר. זה תחביב.
זה בזבוז של אוזן טובה. -מה איתך?
אני מתקלט באיי-פי-טי, אזור המיטפקינג.
כן, אני… שמעתי על המקום.
אז בואי, אני שם בכל יום שישי.
כן, אשמח.
יאנה,
הכול בסדר עם החבר שלך?
למה? הוא אמר משהו?
לא, הוא רק יושב במדרגות כבר שעה.
מרטין ניגן בקואצ'לה בשנה שעברה.
הוא אדם שכדאי להכיר.
יאנה,
אני לא אוהב שאת מציגה אותי כך מול החברים שלך.
האנשים האלה מזויפים לגמרי.
עשיתי עבודת שטח בשבילך.
לא ביקשתי ממך לעשות את זה.
בחייך, בואי נצא רק שנינו, כמו פעם.
בסדר, אלך לבד.
חשבתי שאתה הולך.
שיניתי את דעתי.
תשמעי,
אני מצטער. אני מרגיש מוזר מאוד. אני הולך לישון.
התגעגעתי אליך מאוד.
תיכנס.
הכול כאן שונה מאוד משדמיינתי.
הרעש, הריחות.
אפילו את.
הגוף שלך. הוא רך יותר.
זו בעיה? -לא, לא.
אני יכולה לצאת אם… -לא, יאנה.
תישארי, אני אלך.
אל תדאגי, אימא שלך לא ראתה אותי.
תיכנסי.
תיכנסי!
לא אמרת "בבקשה".
תיכנסי, בבקשה.
בבקשה.
הידיים שלך רכות בטירוף.
סליחה?
הידיים שלי חזקות וגבריות.
עשית מניקור?
מניקור?
יאנה!
כבר כמעט חצות.
אני מנסה לישון. -סליחה, אימא.
יאנה, מחר…
בסדר, ילדים,
המסיבה נגמרה.
בסדר?
מקסים?
הגיע הזמן ללכת הביתה.
אני אדבר איתה.
שלא תעז!
הכול יהיה בסדר.
היא אוהבת אותי.
אין לו לאן ללכת.
אני האדם היחיד שהוא מכיר כאן. -לאט יותר.
אנחנו מדברות על מקסים?
כן, הוא בא לגור איתי.
רגע, איך הוא השיג ויזה?
התחתנתי איתו.
מה?
מתי?
לפני שנתיים.
יאנה.
אימא, בבקשה, אל תכעסי.
חששתי להגיד לך.
אני לא יכולה להמשיך כך.
אני לא יכולה לטפל בו.
אני יודעת שתמיד חיבבת אותו.
ילדה מתוקה שלי.
מקסים הוא נפלא כאהבה ראשונה.
אבל את יודעת מה חשבתי עליכם תמיד?
את בן אדם שמתקדם.
הוא נשאר במקום.
אימא,
הלוואי שהיית כאן עכשיו.
אז למה אתם כאן?
כתוב כאן שקיבלתם אישור לנישואים מזורזים…
כי את בהריון?
כן.
בחודש השמיני.
כן.
בסדר, למה למהר?
אני בהריון.
ברור שהיא בהריון.
זה כתוב במסמכים.
היום,
ב-10 ביוני, 2001,
אני רושמת את נישואיהם של מקסים אולגוביץ' פומרנצב
ושל יאנה ויקטורובנה וינטובסקאיה.
הלו?
אימא, קרה משהו?
לא, רק רציתי לשמוע את קולך.
אתקשר אלייך אחר כך.
בסדר.
מה קורה?
כיבסתי את הבגדים שלך.
יצאת מהבית?
כן. ולא השתמשתי במפה.
כדי לכבס את הבגדים שלי?
את עושה למעני דברים נחמדים כל הזמן.
רציתי לעשות משהו נחמד למענך.
לא, אל תתרגשי יותר מדי.
זה היה בטעות.
נראה שזה יתאים לך עכשיו.
כן.
בואי נראה.
נחמד, נחמד.
תשמע.
זה די סקסי.
זה הגיוני.
אני…
סקסי.
"לפעמים עדיף להיות מת
יש לך אקדח ביד והוא מכוון לראש שלך
אתה חושב שאתה משוגע, לא יציב
בועט בכיסאות והופך שולחנות
במסעדה בצד המערבי של העיר
תזמינו שוטרים, יש כאן משוגע
מתרוצץ במחתרת, נכנס לבר
בצד המערבי של העיר
בצד המערבי, עולם ללא מוצא
בחורים ממזרח העיר ובנות ממערב העיר
בצד המערבי, עולם ללא מוצא
בחורים ממזרח העיר ובנות ממערב העיר
בנות ממערב העיר…"
- פגוש אותי לארוחת ערב -
יאנה, יש לך אורח.
את מוכנה?
מה אתה לובש?
אמרת שאת אוהבת את זה.
אתה לא יכול לבקר אותי בעבודה כשהפופיק שלך בחוץ.
את רצינית?
איזה אידיוט. אתה נראה טוב, מותק.
אני לא מבין מה אכפת לך מה חושבים הלוזרים המשרדיים האלה.
כי הם העמיתים שלי לעבודה.
זו העבודה שלי באמת, זו לא בדיחה.
לא כולנו יכולים לשבת בתחתונים כל היום.
אין לי ויזת עבודה.
אתה לא צריך ויזה כדי ליצור מוזיקה.
אין לי השראה בניו יורק. מה אני אמור לעשות?
יש לך המון זמן.
ומה אתה עושה? שום דבר.
אתה מבזבז את החיים שלך.
אולי כדאי שתפסיקי להפיל את כל הבעיות שלך עליי.
תודי.
- פט שופ בויז בנות ממערב העיר -
- מחתרת -
מגניב מאוד.
מה אני רואה?
אלה דלתות חלל. -מה הן דלתות חלל, לעזאזל?
זו דלת
שלוקחת אותך לממד אחר.
דרך חלל וזמן.
ברור.
דלת חלל.
תוסיף ידית.
אפילו דלתות חלל זקוקות לידיות.
למד אותי לעשות את זה.
את רוצה ללמוד לתקלט?
אין לי דרך אחרת לעמוד בקצב של הכישרונות שלך.
את זו שמתחילה ללמוד בהרווארד בסתיו.
אני רצינית.
תראי.
זה המיקסר.
את יכולה להאזין לתקליט אחד,
בזמן שהשני מתנגן
בכך שאת משתיקה את הערוץ.
את שומעת את הקצב החזק?
אחת, שתיים, שלוש, ארבע…
טוב.
עכשיו,
חפשי…
מקום לשלב את התקליט השני.
אני עייפה.
את עייפה כי יצאת לשתות.
הייתי לחוצה.
אנחנו כל הזמן מתווכחים. אני עובדת כל הזמן ושונאת את העבודה שלי.
וזה באשמתי?
אני לא רוצה להמשיך לריב. -כן,
את אומרת את זה, אבל אז את מסובבת את הסכין.
"אני עובדת כל הזמן,
אתה רק יושב על התחת."
זה נכון, לא?
את רואה?
הכול באשמתי.
תשמע,
לא פגשתי אותך שנתיים, אבל הכנסתי אותך לבית שלי.
פרנסתי אותנו. ניסיתי לגרום לזה לעבוד.
ניסית? -כן.
אספת אותי משדה התעופה עם היקי, לעזאזל!
אני לא יכולה להמשיך כך!
עכשיו תנעלי את עצמך בשירותים.
יאנה!
יאנה, זה לא הוגן. אל תאשימי אותי ואז תסתלקי. יאנה!
מה קורה שם?
שום דבר, אנחנו מדברים.
יאנה?
יאנה, את זקוקה לעזרה?
את רוצה שאכנס?
אתם תמיד רבים. -תתעסקי בעניינים שלך.
זה העסק שלי. גם אני גרה כאן.
אתה מאמלל אותה.
אני בסדר. את יכולה לחזור למיטה.
יאנה, בואי נדבר, בבקשה.
אתה צריך לעזוב מחר.
את מתלוצצת?
אעזור לך למצוא דירה.
אלווה לך כסף עד שתמצא עבודה. -הייתי מתוסכל.
אני מתנצל, בסדר? -אנחנו לא יכולים להמשיך כך.
ולא אנסה. אתה צריך לעזוב או שאני אעזוב.
לאן את הולכת?
אני צריכה אוויר. אני לא יכולה להיות איתך עכשיו.
יאנה, בבקשה.
אני אוהב אותך.
גם אני אוהבת אותך.
אבל זה לא מספיק.
"יד רכה, סם שלי
יש לך טעם של בית
מהדהד, מצטלצל
אני נזכרת עכשיו שהנשיקה שלך היא חלום
התעלות קיצונית…"
- להתראות -
- ידית לדלת החלל -
"ועכשיו אני לא אותה
לא אותה הבחורה פעמיים
הו, לא, אני לא אותה
לא אותה
לא אותה, לא אותה
לא אותה, לא אותה…"
אל תהיי לחוצה.
את תהיי מעולה.
תודה רבה.
אין בעיה. רציתי לרקוד עם מוזיקה מעולה הלילה.
בחרת בבחורה הנכונה.
- יאנה התפטרה מוול סטריט והפכה לדי-ג'יי. -
- ואז לבימאית קולנוע. -
- היא כתבה וביימה את הפרק הזה. -
- לזכר אחראי האפקטים החזותיים שלנו -
- אריק גרנאודיר -
- מבוסס על סדרת המגזין האדירה "LITTLE AMERICA" -
תרגום: אסף ראביד